О П Р Е Д Е Л Е Н И Е

гр. ЛЕВСКИ, _03.06._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _03.06._ 2008 г. в състав:

	                               Председател:    _СТОЙКА МАНОЛОВА_
			       Съдебни заседатели: Анка Грозданова
	                                                                     Васил Василев
при участието на секретаря __ и прокурора __, като разгледа докладваното от съдия Манолова ч. н. дело № _20074410200107_ по описа  за _2007_ год., за да се произнесе, взе предвид следното:

	Производството по делото е по реда на чл. 306 ал.1 т.4 от НПК.
	В РС Левски е постъпило искане от Национално бюро за правна помощ за присъждане на направените разноски по делото за назначения по същото служебен защитник.
	Към искането е приложено решение № ПЛ 1075/15.08.2007 г., с което на основание представен отчет за извършена правна помощ от адвокат Ю.М. от АК гр. Плевен на С.С. и становище от адвокатския съвет на адвоката е определено да се изплати възнаграждение в размер на 120 лв.
	С определение №48/27.04.2007 г., постановена по ч.н.д. № 20074410200107, по описа на Районен съд гр.Левски, съдът на основание чл. 25 ал.1 във вр. с чл. 23 ал.1 от НК е определил по отношение на С. М. едно общо наказание по присъди по н.д.ох. 481/2004 г. на РС Плевен и н.д.о.х. 511/2006 г. по описа на РС Левски, а именно – седем месеца лишаване от свобода, при строг режим, като на основание чл. 25 ал.2 от НК е приспаднал изтърпяното наказание лишаване от свобода. 
Определението на съда не е обжалвано и е влязло в сила на 14.05.2007 г.
Тъй като делото се е гледало в отсъствие на осъдения, съдът е назначил на С. определения за служебен защитник от АК Плевен адв. Ю. М.. 
Съгласно разпоредбите на Наредбата за заплащане на правната помощ, заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
Съобразно императивната разпоредба на чл. 189 ал.3 от НПК, когато подсъдимият бъде признат за виновен, съдът го осъжда да заплати разноските по делото, включително разноските за служебен защитник.
Предвид гореизложеното, и на основание чл.306 ал.1, т.4 от НПК, във връзка с чл.189 ал.3 от НПК, следва подсъдимият да бъде осъден да заплати в полза на НБПП гр.София сумата от 120 лева, представляваща възнаграждение за предоставената му правна помощ. 
Предвид гореизложеното, съдът

О П Р Е Д Е Л И:

На основание чл.306, ал.1, т.4 от НПК ОСЪЖДА С. С. от гр. С., ул. „Л. Д.” №*, с ЕГН **********, да заплати на НАЦИОНАЛНО БЮРО ЗА ПРАВНА ПОМОЩ гр.София сумата от СТО И ДВАДЕСЕТ ЛЕВА, представляваща възнаграждение за предоставената му правна помощ, определена с решение на НБПП гр.София, с № ПЛ – 1075/15.08. 2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до С. С..

ПРЕДСЕДАТЕЛ:	

СЪДЕБНИ ЗАСЕДАТЕЛИ: 1.

						     2.